b'\n_START_ARTICLE_\nFlommen p\xc3\xa5 S\xc3\xb8r- og \xc3\x98stlandet 1987\n_START_PARAGRAPH_\nFlommen p\xc3\xa5 S\xc3\xb8r- og \xc3\x98stlandet 1987 var en storflom som f\xc3\xb8lge av kraftig regn og sn\xc3\xb8smelting. Regnet utl\xc3\xb8ste flere flomskred og ble etterfulgt av kraftig vind. Samtidig var det stormflo langs Oslofjorden. Det ble store skader p\xc3\xa5 eiendom og skog._NEWLINE_Tidlig i oktober 1987 falt det en del regn som f\xc3\xb8rte til at bakken ble mettet med vann. Det kom inn et kraftig uv\xc3\xa6r fra Den engelske kanal og inn gjennom Oslofjorden 16. og 17. oktober 1987. Ett-d\xc3\xb8gnsnedb\xc3\xb8ren ble m\xc3\xa5lt til 30-60 mm (maks 97 mm) og to-d\xc3\xb8gnsnedb\xc3\xb8ren til 45-80 mm (maks 120mm)._NEWLINE_Vannstanden i Oslofjorden steg som f\xc3\xb8lge av springflo og kraftig vind, og den overg\xc3\xa5s bare av h\xc3\xb8yeste vannstand som ble m\xc3\xa5lt i 1914 i Oslo.'